નવી દિલ્હી, 19 જુલાઇઃ વિવાદિત પોસ્ટર લગાવવાના આરોપસર આમ આદમી પાર્ટીના નેતા અને પ્રવક્તા દિલીપ પાંડેની પોલીસે ધરપકડ કરી છે. દિલીપ પાંડે સહિત ચાર અન્ય લોકોની પણ શુક્રવારે પોલીસ દ્વારા ધરપકડ કરવામાં આવી છે. કોંગ્રેસ ધારાસભ્ય આસિફ મોહમ્મદે દિલીપ પાંડે વિરુદ્ધ આપત્તિજનક પોસ્ટર લગાવવાની ફરિયાદ કરી હતી. ધરપકડ કરવામાં આવેલા દિલીપ પાંડેને જામિયાનગર પોલીસ સ્ટેશન પર રાખવામાં આવ્યા છે. આમ આદમી પાર્ટીનું કહેવું છેકે ઓખલા નિવાસી અમાનતુલ્લાહ ખાને પોસ્ટર લગાવવાની જવાબદારી સ્વીકારી છે. તેવામાં દિલીપ પાંડેની ધરપકડ શા માટે કરવામાં આવી? તે પ્રશ્ન ઉઠી રહ્યો છે.